మోహన్ యాదవ్

మోహన్ యాదవ్ మధ్యప్రదేశ్ రాష్ట్రానికి చెందిన రాజకీయ నాయకుడు. ఆయన 2023 డిసెంబరు 11న మధ్యప్రదేశ్ ముఖ్యమంత్రిగా బీజేపీ అధిష్టానం ప్రకటించింది.

 జననం, విద్యాభ్యాసం 
మోహన్ యాదవ్ పూనంచంద్ యాదవ్, లీలాబాయి దంపతులకు 1965 మార్చి 25న మధ్యప్రదేశ్ రాష్ట్రం, ఉజ్జయినిలో జన్మించాడు. ఆయన బీఎస్సీ, ఎల్‌ఎల్‌బీ, ఎం.ఏ, పొలిటికల్ సైన్స్, ఎంబీఏ డిగ్రీలు, పీహెచ్‌డీ పూర్తి చేశాడు. దీనితో పాటు, బిజినెస్ మేనేజ్‌మెంట్‌లో ఎంబీఏ, పీహెచ్‌డీ డిగ్రీ పట్టాలు కూడా పూర్తి చేశాడు. ఆయనకు భార్య సీమా యాదవ్, ఇద్దరు కుమారులు, ఒక కుమార్తె ఉన్నారు.

రాజకీయ జీవితం
మోహన్ యాదవ్ 1982లో ఆర్‌ఎస్‌ఎస్ విద్యార్థి విభాగం ఏబీవీపీతో తన రాజకీయ జీవితాన్ని ప్రారంభించి, మాధవ్ విజ్ఞాన్ యూనివర్సిటీ స్టూడెంట్స్ యూనియన్ కో-సెక్రటరీగా, ఏబీవీపీ రాష్ట్ర ప్రధాన కార్యదర్శి, ఆ తర్వాత బీజేపీలో చేరి 2004లో ఆ పార్టీ రాష్ట్ర కార్యవర్గ సభ్యుడిగా ఎన్నికయ్యాడు. మోహన్ యాదవ్ 2004 నుండి 2010 వరకు ఉజ్జయిని డెవలప్‌మెంట్ అథారిటీకి ఛైర్మన్‌గా, 2011 నుండి 2013 వరకు మధ్య ప్రదేశ్ రాష్ట్ర పర్యాటకం డెవలప్‌మెంట్ అథారిటీ ఛైర్మన్‌గా బాధ్యతలు నిర్వహించాడు.

మోహన్ యాదవ్ 2013లో ఉజ్జయిని దక్షిణ శాసనసభ నియోజకవర్గం నుంచి తొలిసారి ఎమ్మెల్యేగా ఎన్నికయ్యాడు. ఆయన 2018లో రెండోసారి ఎమ్మెల్యేగా గెలిచి శివరాజ్ సింగ్ చౌహాన్ మంత్రివర్గంలో ఉన్నత విద్యాశాఖ మంత్రిగా పనిచేశాడు. ఆయన 2023లో జరిగిన ఎన్నికల్లో పోటీ చేసి తన సమీప కాంగ్రెస్ అభ్యర్థి చేతన్ ప్రేమ్‌నారాయణ్ యాదవ్‌పై 12,941 ఓట్ల మెజారితో గెలిచి 2023 డిసెంబరు 11న మధ్యప్రదేశ్ 19వ ముఖ్యమంత్రిగా బీజేపీ అధిష్టానం ప్రకటించింది.

మూలాలు

వర్గం:మధ్యప్రదేశ్ రాజకీయ నాయకులు
వర్గం:మధ్య ప్రదేశ్ ముఖ్యమంత్రులు